***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 77-12/2022.

***Jegyzőkönyv***

***Készült***: Nóráp Község Önkormányzat képviselő-testületének 2022. november 17-én 18.30 órakor megtartott nyilvános testületi üléséről.

***Az ülés helye:*** Polgármesteri Hivatal

Nóráp Kossuth utca 48.

***Jelen vannak***: Antalné Ihász Mária polgármester

Horváth József alpolgármester

Kereszt Roland képviselő

Tóth Orsolya képviselő (4 fő)

Trombitás Ádám képviselő távolmaradását nem jelezte.

Tanácskozási joggal részt vett: Kissné Szántó Mária jegyző

**Kereszt Roland képviselő** a jelenléti ív aláírása és a napirendi pontok ismertetése előtt írásban benyújtotta lemondását a képviselői mandátumról, majd távozott.

**Antalné Ihász Mária polgármester** köszöntötte a képviselőket. Megállapította, hogy az 5 fő képviselőből 3 fő jelen van, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően, kiegészítve a képviselői lemondás tudomásul vételével:

**Napirend**

1.) Képviselői lemondás tudomásulvétele

2.) A 28/2022. (VI.17.) KT határozat megerősítése

3.)Pápakörnyéki Önkormányzatok Feladatellátó Társulás Társulási Megállapodás módosítása

**Napirend tárgyalása:**

**1.) Képviselői mandátumról történő lemondás**

**Előadó: Antalné Ihász Mária polgármestere**

**Antalné Ihász Mária polgármester** ismertette Kereszt Roland képviselő lemondását. (lemondó nyilatkozat jkv. 3. melléklete) Tájékoztatta a képviselőket, hogy a lemondás vissza nem vonható, kérte a bejelentés tudomásulvételét.

Nóráp község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

1. **44/2022. (XI.17.) KT határozat**
2. Nóráp Község Önkormányzat Képviselő-testülete Kereszt Roland képviselő képviselői mandátumról történő lemondását tudomásul veszi.

Kissné Szántó Mária jegyző tájékoztatta a képviselő-testületet, hogy a lemondott képviselő helyére a 2019. évi választáson mandátumot nem nyert, legtöbb szavazatot kapott képviselő lép, amennyiben vállalja a tisztséget.

**2.) A 28/2022. (VI.17.) KT határozat megerősítése**

**Előadó: Antalné Ihász Mária polgármester**

**Antalné Ihász Mária polgármester** szóbeli előterjesztésben tájékoztatta a képviselőket, hogy a 2022. június 17-én együttes ülésen hozott 28/2022. határozat megerősítése szükséges, mivel az együttes ülésen (Dáka, Pápadereske, Pápasalamon, Nóráp) háziorvosi feladat ellátása tárgyában hozott döntés - közjogilag érvénytelen volt, mert az ülésen a jegyző Nóráp részéről nem volt jelen, illetve a jegyzőkönyvet Nóráp polgármestere nem írta alá. Ezért megerősítő határozat meghozatala szükséges, hogy Nóráp képviselő-testülete is egyetért a döntéssel. Kérte a képviselőket a szavazásra:

Nóráp község Önkormányzat Képviselő-testülete 3 igen szavazattal – ellenszavazat és tartózkodás nélkül – a következő határozatot hozta:

**45/2022. (XI.17.) KT határozat**

Nóráp község Önkormányzat Képviselő-testülete a 28/2022. (VI.17) képviselő-testületi határozat elfogadását megerősíti az alábbi tartalommal:

„Az egészségügyi alapellátásról szóló 2015. évi CXXIII. törvény 5.§. (1) bekezdés alapján maga gondoskodik a felnőtt és gyermek (vegyes) háziorvosi ellátás és iskola és ifjúságorvosi feladatok ellátásáról.

Fenti feladatok helyettesítéssel történő ellátására az előterjesztés szerint megbízási szerződést köt a FACIENDUM Egészségügyi Szolgáltató Betéti Társasággal.

Nóráp község Önkormányzat képviselő-testülete felhatalmazza Dr. Nagy Norbert Dáka község Önkormányzat polgármesterét, hogy az ellátás finanszírozásához a körzet székhelye szerinti települési önkormányzat képviseletében kössön szerződést a Nemzeti Egészségbiztosítási Alapkezelő területileg illetékes szervével és a háziorvosi körzet számára járó finanszírozási összeg folyamatos igényléséről gondoskodjon. „

**3.) Pápakörnyéki Önkormányzatok Feladatellátó Társulás Társulási Megállapodás módosítása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát a képviselők e meghívóval együtt kézhez kapták. (jkv. 4. melléklete) Kérte a véleményeket, javasolta az elfogadást.

A képviselők a javaslattal egyetértettek, hozzászólás nem volt.

Nóráp Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**46/2022. (XI.17.) KT határozat**

Nóráp Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 24. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

**Határidő:** azonnal

**Felelős:** Polgármester

Több hozzászólás nem volt, a polgármester a képviselő-testület nyilvános ülését 19.15 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző